สรุปปัจจัยสำคัญตลาดทุน-การเงิน-เศรษฐกิจวันนี้
สรุปปัจจัยสำคัญตลาดทุน-การเงิน-เศรษฐกิจประจำวันที่ 17 ก.ย.58
17 ก.ย. 2558

– เงินเยนอยู่ที่ระดับ 120.82 เยน/ดอลลาร์ จากตอนเช้าที่อยู่ที่ระดับ 120.35 เยน/ดอลลาร์
– เงินยูโรอยู่ที่ระดับ 1.1317 ดอลลาร์/ยูโร จากตอนเช้าที่อยู่ที่ระดับ 1.1314 ดอลลาร์/ยูโร
– ดัชนี SET ปิดวันนี้ที่ระดับ 1,389.70 จุด เพิ่มขึ้น 7.90 จุด หรือ 0.57% มูลค่าการซื้อขาย 33,879.58 ล้านบาท
– สรุปปริมาณการซื้อขายรายกลุ่ม ต่างชาติซื้อสุทธิ 1,239.52 ล้านบาท (SET+MAI)
 
– นายชัยยศ จิวางกูร ผู้อำนวยการฝ่ายวิเคราะห์หลักทรัพย์ บล.โกลเบล็ก (GBS) ประเมินกลยุทธ์การลงทุนในตลาดหุ้นไทย( SET) ว่า สัปดาห์นี้มีปัจจัยสำคัญจากการประชุมธนาคารกลางสหรัฐ (FED) ที่ต้องติดตามอย่างใกล้ชิดในเช้าวันศุกร์ที่ 18 กันยายนนี้ โดยเบื้องต้นคาดว่าจะคงอัตราดอกเบี้ยไว้ที่ 0 – 0.25%เนื่องจากมีผลกระทบต่อทิศทางการลงทุนทั่วโลก
– นายประสาร ไตรรัตน์วรกุล ผู้ว่าการ ธนาคารแห่งประเทศไทย (ธปท.) กล่าวว่า หลายฝ่ายกำลังเฝ้าติดตามผลการประชุมคณะกรรมการกำหนดนโยบายการเงิน (FOMC) ของธนาคารกลางสหรัฐ (FED) ว่าจะตัดสินใจเรื่องการปรับขึ้นดอกเบี้ยอย่างไร ซึ่งปัจจัยเหล่านี้มีผลต่อทิศทางการเคลื่อนไหวของสกุลเงินในแต่ละประเทศด้วย อย่างไรก็ดี มองว่า หาก FOMC มีการปรับขึ้นดอกเบี้ยนโยบายก็มองว่าจะมีผลกระทบต่อไทยในวงจำกัด และไม่น่าเป็นห่วงว่าจะมีเงินทุนไหลออกมากเกินไป
– นายอมรเทพ จาวะลา ผู้อำนวยการสำนักวิจัย สายบริหารความเสี่ยง ธนาคารซีไอเอ็มบีไทย (CIMBT) ประเมินว่า คณะกรรมการกำหนดนโยบายการเงิน (FOMC) ของธนาคารกลางสหรัฐ (FED) อาจจะยังไม่ปรับขึ้นอัตราดอกเบี้ยนโยบายในการประชุมรอบนี้ เนื่องจากภาวะเศรษฐกิจสหรัฐยังไม่ฟื้นตัวเต็มที่ โดยคาดว่าจะปรับขึ้นอัตราดอกเบี้ยในการประชุมรอบเดือนธันวาคมนี้ โดยปรับเพิ่มขึ้น 0.25% ซึ่งจะช่วยให้การเติบโตทางเศรษฐกิจของสหรัฐฯดีขึ้น
– นายสมคิด จาตุศรีพิทักษ์ รองนายกรัฐมนตรี เปิดเผยภายหลังการประชุม Business Easing โดยมอบหมายให้กระทรวงการคลังเป็นแม่งาน จัดการประชุมติดตามรับฟังความเห็นเกี่ยวกับข้ออุปสรรคด้านการค้าการลงทุนจากภาคเอกชน ร่วมกับส่วนราชการที่เกี่ยวข้อง ในอีก 2 สัปดาห์หน้า และเสนอข้อสรุปเบื้องต้นให้ พล.อ.ประยุทธ์ จันทร์โอชา นายกรัฐมนตรี พิจารณาใน 1 เดือน
– คณะกรรมการนโยบายพลังงานแห่งชาติ (กพช.) เห็นชอบ 3 แผนหลักสำคัญ ได้แก่ แผนพัฒนาพลังงานทดแทนและพลังงานทางเลือก พ.ศ. 2558-2579 (AEDP 2015) แผนบริหารจัดการน้ำมันเชื้อเพลิง พ.ศ. 2558 – 2579 (Oil Plan 2015) และแผนบริหารจัดการก๊าซธรรมชาติ พ.ศ. 2558 – 2579 (Gas Plan 2015) เพื่อกำหนดทิศทางการบริหารจัดการด้านน้ำมันเชื้อเพลิงและก๊าซธรรมชาติระยะยาว
– นายฮารุฮิโกะ คูโรดะ ผู้ว่าการธนาคารกลางญี่ปุ่น (BOJ) ได้เน้นย้ำในวันนี้ว่า BOJ มีความพร้อมที่จะปรับนโยบายการเงินต่อไป ขณะที่มีการประเมินความเสี่ยงทั้งในขาขึ้นและขาลงที่จะส่งผลต่อภาวะเศรษฐกิจและราคาผู้บริโภค
– สมาคมแลกเปลี่ยนทองคำและเงินของจีน เปิดเผยว่า ราคาทองคำที่ตลาดฮ่องกงปรับตัวขึ้น 132 ดอลลาร์ฮ่องกง ปิดที่ระดับ 10,380 ดอลลาร์ฮ่องกง/ตำลึง เทียบเท่ากับ 1,124.28 ดอลลาร์สหรัฐ/ทรอยออนซ์ เพิ่มขึ้น 14.29 ดอลลาร์สหรัฐ ที่อัตราแลกเปลี่ยนล่าสุด 1 ดอลลาร์สหรัฐ/7.75 ดอลลาร์ฮ่องกง
 
ที่มา: สำนักข่าวอินโฟเควสท์